Author: Pohanková
Last saved by: pavol.nunuk
Company: MP SR

Predkladacia správa
Program podpory spotreby ovocia a zeleniny a ich výrobkov v školách – „Školské ovocie“ sa začal realizovať v školskom roku 2009/2010 s finančnou pomocou Európskej únie po prvýkrát. 
Členské štáty do 31. mája 2009 oznámili Európskej komisii svoju účasť na programe a informovali v národných stratégiách akú vekovú kategóriu detí budú v programe podporovať, o požiadavke na finančnú čiastku a o plánovaných produktoch, ktoré budú distribuovať do škôl. 
Slovensko sa prihlásilo do programu s podporou pre deti v materských a základných školách. Požiadalo o celú pridelenú čiastku vo výške 1,277 mil. eura (73 % z EÚ) s tým, že zvyšnú čiastku 27 % bude hradiť žiak/rodič (0, 473 mil. eura). Dodávky sa realizovali v troch časových obdobiach a už na konci školského roka 2009/2010 bolo zapojených do programu 1 506 škôl s počtom detí 332 492. 
Rezort má záujem pokračovať v dodávkach ovocia a zeleniny a spracovaných produktov, prednostne z domácej produkcie. Po skúsenostiach v prvom roku realizácie programu bolo potrebné zjednodušiť podmienky pre predkladanie žiadostí, jasnejšie definovať podmienky na kvalitu ovocných štiav, upraviť ceny niektorých zeleninových výrobkov pre lepšie zaradenie do programu. Je potrebné spresniť frekvenciu dodávok tak, aby sa rovnaké množstvá, najviac dvakrát týždenne dostali k deťom vo všetkých zapojených alebo nových školách, s tým, že sa bude väčšia pozornosť venovať čerstvému ovociu. Pôdohospodárska platobná agentúra musí spresniť monitorovanie čerpania financií a prijať opatrenia, aby nedochádzalo k prekročeniu pridelenej čiastky pre daný školský rok. Z tohto dôvodu boli vykonané v návrhu nariadenia vlády pre program školské ovocie spresňujúce ustanovenia oproti nariadeniu vlády č. 341/2009 Z. z.
Navrhované nariadenie vlády nebude mať zvýšené nároky na štátny rozpočet. Návrh nariadenia vlády nebude mať zvýšené nároky na rozpočty obcí a rozpočty vyšších územných celkov. Finančné prostriedky z národného rozpočtu na dodávky ovocia a zeleniny nie sú v školskom roku 2010/2011 požadované.
Navrhované nariadenie vlády bolo predmetom pripomienkového konania, ktorého vyhodnotenie je priložené, návrh sa predkladá bez rozporov.